CELEX: 32015D2103
Language: lt
Date: 1447632000000
Title: 2015 m. lapkričio 16 d. Tarybos sprendimas (ES) 2015/2103 dėl Protokolo, kuriuo nustatomos Europos bendrijos ir Danijos Vyriausybės bei Grenlandijos Vietinės Vyriausybės žvejybos partnerystės susitarime numatytos žvejybos galimybės ir finansinis įnašas, pasirašymo Europos Sąjungos vardu ir laikino taikymo

21.11.2015   
            
            
               LT
            
            
               Europos Sąjungos oficialusis leidinys
            
            
               L 305/1
            
         TARYBOS SPRENDIMAS (ES) 2015/2103
   2015 m. lapkričio 16 d.
   dėl Protokolo, kuriuo nustatomos Europos bendrijos ir Danijos Vyriausybės bei Grenlandijos Vietinės Vyriausybės žvejybos partnerystės susitarime numatytos žvejybos galimybės ir finansinis įnašas, pasirašymo Europos Sąjungos vardu ir laikino taikymo
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 43 straipsnį kartu su 218 straipsnio 5 dalimi,
   atsižvelgdama į Europos Komisijos pasiūlymą,
   kadangi:
   
               (1)
            
            
               2007 m. birželio 28 d. Taryba priėmė Reglamentą (EB) Nr. 753/2007 (1) dėl Europos bendrijos ir Danijos Vyriausybės bei Grenlandijos Vietinės Vyriausybės žvejybos partnerystės susitarimo sudarymo (toliau – Partnerystės susitarimas);
            
         
               (2)
            
            
               dabartinis protokolas, kuriuo nustatytos Partnerystės susitarime numatytos žvejybos galimybės ir finansinis įnašas, baigia galioti 2015 m. gruodžio 31 d.;
            
         
               (3)
            
            
               Taryba įgaliojo Komisiją derėtis dėl naujo Partnerystės susitarimo protokolo, kuriuo Sąjungos laivams suteikiamos žvejybos Grenlandijos žvejybos zonoje galimybės. Deryboms pasibaigus, 2015 m. kovo 20 d. parafuotas naujasis protokolas (toliau – Protokolas);
            
         
               (4)
            
            
               siekiant užtikrinti, kad Sąjungos laivai galėtų vykdyti žvejybos veiklą, ir vadovaujantis Protokolo 14 straipsniu, Protokolas turėtų būti taikomas laikinai nuo 2016 m. sausio 1 d.;
            
         
               (5)
            
            
               Protokolas turėtų būti pasirašytas ir taikomas laikinai, kol bus baigtos jo sudarymo procedūros,
            
         PRIĖMĖ ŠĮ SPRENDIMĄ:
   1 straipsnis
   Įgaliojama Sąjungos vardu pasirašyti Protokolą, kuriuo nustatomos Europos bendrijos ir Danijos Vyriausybės bei Grenlandijos Vietinės Vyriausybės žvejybos partnerystės susitarime numatytos žvejybos galimybės ir finansinis įnašas (toliau – Protokolas), su sąlyga, kad Protokolas bus sudarytas.
   Protokolo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) pasirašyti Protokolą Sąjungos vardu.
   3 straipsnis
   Protokolas laikinai taikomas pagal jo 14 straipsnį nuo 2016 m. sausio 1 d., kol bus užbaigtos jam sudaryti būtinos procedūros.
   4 straipsnis
   Šis sprendimas įsigalioja jo priėmimo dieną.
   
      Priimta Briuselyje 2015 m. lapkričio 16 d.
      
         
            Tarybos vardu
         
         
            Pirmininkas
         
         F. ETGEN
      
   
   
      (1)  2007 m. birželio 28 d. Tarybos reglamentas (EB) Nr. 753/2007 dėl Europos bendrijos ir Danijos Vyriausybės bei Grenlandijos Vietinės Vyriausybės žvejybos partnerystės susitarimo sudarymo (OL L 172, 2007 6 30, p. 1).